La nivel mondial, 71 milioane de persoane trăiesc în prezent cu hepatită cronică cu virus hepatic C. Dintre acestea, doar 20% sunt diagnosticate, și doar 5% sunt tratate cu medicamente anti-virale cu acțiune directă (medicamente care vindecă infecția cronică cu VHC în peste 95% dintre cazuri). Grav este că, în majoritatea cazurilor, infecția cronică cu VHC netratata evoluează spre ciroză și cancer hepatic!
Statisticile arată că România are cea mai ridicată rată a prevalenței infecției cu VHC din Uniunea Europeană - 3,3%, în contextul existenței unui nivel scăzut de informare și conștientizare privind această afecțiune în rândul populației. Se estimează că în România:
Ce este hepatita C?
Hepatita C este o boală infecțioasă a ficatului, cauzată de infectarea cu virusul hepatic C (VHC). Virusul poate determina atât forme acute, cât și forme cronice de hepatită, a căror severitate variază de la afecțiuni puțin grave la forme foarte severe de boală, amenințătoare de viață.
Infecția acută de obicei nu prezintă simptome și nu pune viață în pericol, o parte dintre pacienți (15-45%) eliminând virusul din organism în primele 6 luni de la infectare. Pacienții vindecați vor păstra în organism anticorpi anti-VHC, formați de sistemul imunitar în urma infecției acute. Restul pacienților (55-85%) vor dezvolta forma cronică de infecție cu VHC.
Medicii atrag atenția că pacienții cu infecție cronică cu VHC au un risc ridicat de a dezvolta complicații redutabile precum ciroză și cancer hepatic. Conform datelor Organizației Mondiale a Sănătății, aproximativ 400.000 de oameni mor anual din cauza bolilor de ficat asociate cu hepatita C.
Semnele hepatitei C
În multe cazuri hepatita C poate rămâne nediagnosticata timp de mai mulți ani deoarece simptomele sale pot fi adesea puse pe seama altor boli. Oboseală, probleme și dureri digestive, probleme ale pielii, depresia și insomnia sunt cele mai des întâlnite simptome ale acestei afecțiuni și toate pot avea și alte cauze. Din acest motiv, infecția cu virusul hepatitei C este adesea nediagnosticata până în momentul în care apar complicații hepatice severe.
Medicația antivirală poate vindeca până la 95% dintre persoanele cu hepatita cronică cu VHC, cu reducerea corespunzătoare a riscului de ciroză, cancer hepatic și deces prin boala cronică de ficat. Cum se pune diagnosticul pentru infecția cu VHC?
Diagnosticarea VHC se realizează în două etape:
1. Test preliminar de identificare a anticorpilor anti-VHC. Rezultatul pozitiv la acest test indica faptul că persoana respectivă a fost sau este infectată cu VHC. Rezultatul pozitiv nu indică prezența hepatitei cronice (persoanele cu infecții acute cu VHC vindecate spontan păstrează în organism anticorpii anti-VHC, fără a avea hepatita cronică). Acest test se poate realiza din sânge sau din saliva.
2. Test de confirmare a infecției curente cu VHC. Acest test caută prezența efectivă a virusului în sângele persoanei testate. Rezultatul pozitiv la acest test indică existența hepatitei cronice cu VHC la persoana respectivă.
Toate persoanele identificate că pozitive la testarea preliminară trebuie testate ulterior pentru confirmarea sau infirmarea prezentei efective a virusului/ existența sau nu a formei cronice de hepatită. Testarea pentru depistarea infecției cu VHC se realizează la nivelul majorității laboratoarelor acreditate din România.
Cum se transmite virusul hepatitei C?
Virusul hepatitei C se transmite în special prin contact direct cu sângele unei persoane infectate. Cele mai frecvente căi de transmitere sunt:
VHC nu se transmite prin mâncare, apă sau prin contactul uzual cu o persoana infectată (îmbrățișare, strângere de mana, sărut, mâncat la aceeași masă etc.).
Cum poți preveni infectarea cu VHC?
în prezent, nu există vaccin disponibil pentru prevenirea infecției cu VHC, deși sunt în derulare cercetări medicale în acest sens. Cunoașterea căilor de transmitere a virusului și luarea măsurilor de precauție pentru prevenirea transmiterii acestuia sunt singurele modalități prin care ne putem proteja de infecția cu VHC.
Iată câteva sfaturi practice pentru prevenirea infectării cu VHC:
Ce faci dacă cineva apropiat este infectat sau suferă de Hepatita C?
Hepatita C nu se transmite prin contactele uzuale de zi cu zi! Deși va fi necesară o atenție suplimentară, majoritatea activităților pe care le desfășurați împreună, ca familie sau grup de prieteni, nu vor fi afectate. Virusul nu se transmite prin simpla atingere, prin îmbrățișare, sărut, strângere de mână sau activități recreative uzuale.
Riscul îl reprezintă doar contactul cu sângele, ceea ce implică o atenție sporită dacă există răni deschise pe piele, în cavitatea bucală sau pe organele genitale. Iar acest lucru poate fi ținut ușor sub control prin evitarea folosirii în comun a anumitor obiecte de igienă personală și prin protejarea rănilor cu plasturi sau fașe sterile. Se vă acorda o atenție sporită tăieturilor, arsurilor, iritațiilor, chiar dacă acestea sunt superficiale. Protecția sexuală este obligatorie!
Este obligatoriu ca toate persoanele care au intrat în contact fizic intim (contact sexual, utilizarea în comun a obiectelor de igienă personală etc.) să se testeze pentru virusul hepatitei C.
Dacă o persoană apropiată este infectată cu virusul hepatitei C, fii alături de ea și oferă-i tot suportul tău! Se poate vindeca. Vindecarea bolii necesită tratamente specifice, realizate sub supravegherea direct a unui medic specialist. în toată această perioadă, cunoscând căile de transmitere a virusului, este ușor să luați împreună măsurile de precauție necesare pentru a evita transmiterea virusului către alte persoane.
Măsuri la nivel mondial
Pentru eliminarea infecției cu virus hepatic C până în 2030, OMS recomandă extinderea accelerată a diagnosticării și tratării infecției cu VHC, respectiv identificarea a peste 90% dintre cazuri și tratarea a peste 80% dintre cazurile identificate.